
LIETUVOS RESPUBLIKOS
ŠVIETIMO ĮSTATYMO NR. I-1489 2, 7, 9, 40, 43 IR 47 STRAIPSNIŲ PAKEITIMO
ĮSTATYMAS

2021 m.                         d. Nr.
Vilnius

1 straipsnis. 2 straipsnio pakeitimas
1. Pakeisti 2 straipsnio 15 punktą ir jį išdėstyti taip:
„15. Mokymo lėšos – tiesiogiai švietimo procesui būtinos lėšos – darbo užmokesčiui pagal ugdymo planą, mokytojų ir kitų ugdymo procese dalyvaujančių asmenų kvalifikacijai tobulinti, vadovėliams ir kitoms mokymo priemonėms, skaitmeninio ugdymo plėtrai, skaitmeninių mokymo(si) priemonių ir išteklių įsigijimui, taip pat ugdymo procesui organizuoti ir valdyti, mokyklos bibliotekai, psichologinei, specialiajai pedagoginei, specialiajai ir socialinei pedagoginei pagalbai, profesiniam orientavimui, mokyklų vykdomai sveikatos stiprinimo veiklai ir kitoms ugdymo reikmėms skiriamos lėšos.“
2. Papildyti 2 straipsnį nauju 16 punktu:
„16. Mokymo priemonės – mokymui(si) ir ugdymui(si) naudojamos spausdintos ar skaitmeninės mokymo priemonės ir ištekliai, užduočių rinkiniai, daiktai, medžiagos ir įranga.“
3. Buvusius 2 straipsnio 16–39 punktus laikyti atitinkamai 17–40 punktais.

2 straipsnis. 7 straipsnio pakeitimas
Pakeisti 7 straipsnio 2 dalį ir ją išdėstyti taip:
„2. Ikimokyklinis ugdymas vyksta šeimoje, o tėvų (įtėvių, globėjų) pageidavimu – pagal įstaigoje, vykdančioje ikimokyklinio ugdymo programą. Vaikams, patiriantiems socialinę riziką, skiriamas privalomas ugdymas pagal ikimokyklinio ugdymo programą švietimo, mokslo ir sporto ministro ir socialinės apsaugos ir darbo ministro nustatyta tvarka. Kitiems vaikams privalomas ugdymas pagal ikimokyklinio ugdymo programą gali būti skiriamas vadovaujantis švietimo, mokslo ir sporto ministro ir socialinės apsaugos ir darbo ministro nustatytais kriterijais ir tvarka.“

3 straipsnis. 9 straipsnio pakeitimas
Pakeisti 9 straipsno 3 dalį ir ją išdėstyti taip:
„3. Pagal pradinio ugdymo programą vaikas pradedamas ugdyti, kai jam tais kalendoriniais metais sueina 7 metai. Esant pedagoginės psichologinės tarnybos arba švietimo pagalbos tarnybos rekomendacijai vaikas gali būti pradedamas ugdyti vėliau, bet ne vėliau nei 8 metų, arba ugdomas pagal jo poreikiams pritaikytą ugdymo programą. Pradinis ugdymas pradedamas vaikui teikti vienais metais anksčiau, kai vaikas tėvų (įtėvių, globėjų) sprendimu buvo ugdomas pagal priešmokyklinio ugdymo programą metais anksčiau, kaip nurodyta šio įstatymo 8 straipsnio 3 dalyje.“

4 straipsnis. 40 straipsnio pakeitimas
Pakeisti 40 straipsnį ir jį išdėstyti taip:
„40 straipsnis. Materialinis švietimo aprūpinimas ir mokymosi krūvis
1. Mokymosi aplinka mokykloje ir mokinių mokymosi, įskaitant nuotolinį mokymąsi, krūvis turi atitikti higienos normas ir teisės aktų nustatytus mokinių saugos bei sveikatos reikalavimus ir laiduoti švietimo programų vykdymą.
2. Ikimokyklinio ugdymo, priešmokyklinio ugdymo, bendrojo ugdymo programas teikiančios mokyklos materialioji ir skaitmeninė aplinka kuriama vadovaujantis švietimo ir mokslo ministro patvirtintais švietimo aprūpinimo standartais.
3. Švietimo ir mokslo ministras tvirtina nustato bendrojo ugdymo dalykų vadovėlių ir mokymo priemonių kokybės kriterijus bei atitikties teisės aktams įvertinimo ir aprūpinimo tvarkos aprašą tvarką, tvirtina nurodytą tvarką atitinkančių skaitmeninių mokymo(si) priemonių ir išteklių katalogą, nustatyta tvarka derina sveikatos apsaugos ministro tvirtinamas mokyklų higienos normas.“

5 straipsnis. 43 straipsnio pakeitimas
1. Papildyti 43 straipsnio 10 dalį nauju 7 punktu:
„7. pritarus mokyklos tarybai, naudoti mokymo lėšas skaitmeninio ugdymo plėtrai, skaitmeninių mokymo(si) priemonių ir išteklių įsigijimui;“.
2. Buvusį 43 straipsnio 10 dalies 7 punktą laikyti 8 punktu.

6 straipsnis. 47 straipsnio pakeitimas
Pakeisti 47 straipsnio 1 dalies 7 punktą ir jį išdėstyti taip:
„7) tėvai (globėjai, įtėviai) turi teisę kreiptis į pedagoginę psichologinę tarnybą arba švietimo pagalbos tarnybą, kurios aptarnavimo teritorijoje yra švietimo teikėjas, dėl 5 metų vaiko brandumo pasirengimo ugdytis pagal priešmokyklinio ugdymo programą ar mokytis vertinimo ir ne vėliau kaip per 20 darbo dienų nuo kreipimosi dienos gauti iš šių tarnybų rekomendacijas dėl vaiko pasirengimo ugdytis ar mokytis;“.

7 straipsnis. Įstatymo įsigaliojimas ir įgyvendinimas
[bookmark: part_21d53580b73f404ba5be9eb795d6bf6f]1. Šis įstatymas, išskyrus 2 straipsnį ir šio straipsnio 2 dalį, įsigalioja 2022 m. kovo 1 d.
2. Šio įstatymo 2 straipsnis įsigalioja 2024 m. rugsėjo 1 d.
3. Lietuvos Respublikos švietimo, mokslo ir sporto ministras iki šio įstatymo įsigaliojimo priima šio įstatymo įgyvendinamuosius teisės aktus. 
 
[bookmark: part_beafd1942db14fd68790e735b59018b0]Skelbiu šį Lietuvos Respublikos Seimo priimtą įstatymą.

